Қаражар (Қарағанды облысы)

Қаражар — Қарағанды облысы Бұқар жырау ауданындағы ауыл, Қаражар ауылдық округінің орталығы. 1997 жылға дейін Тельман ауданының құрамында болған. Географиялық орны Ауылдың солтүстік-батысында Нұра өзені ағады. Қызылқайың, Жаңаөзен ауылдық округтерімен, сонымен катар Саран қаласымен шекаралас. Саран қаласынан кашықтығы - 30 км, Шахтинск қаласынан 30 км, Қарағанды қаласынан - 33 км. Аудан орталығы – Ботақара кентінің оңтүстік-батысында 83 км-дей жерде орналасқан. Новодолинский—Шақан—Доскей асфальтталған автомобиль жолдарымен қатынасады. Тарихы Бұрынғы Қаражар кеңшары 1956 жылы Қарлаг учаскелері негізінде құрылды (Қарлаг). 1997 жылы кеңшар жабылды. Шаруашылығы кекөніс, сүт өндіру саласына бағытталған. Жерінің жалпы ауданы 39,6 мың га (2006). Шаруашылықтың мамандандырылған негізгі бағыттары — егін шаруашылығы және мал шаруашылығы, диірмен, наубайхана, ірімшік кайнату цехы, дүкендер бар (2006). Инфрақұрылымы Округ елді мекендерінде (Қаражар, Асын, Волковский, Геологический ауылдары) 2 орта мектеп, ОДА, кітапхана, пошта, АТС бар. Халқы Дереккөздер